ROMÂNIA
JUDEȚUL SATU MARE
PRIMĂRIA COMUNEI PIȘCOLT
Pișcolt, nr. 62, judeţul Satu Mare, 447250
Tel/Fax: 0261 824800; e-mail: primariacomuneipiscolt@yahoo.com ; www.primariapiscolt.ro
Nr. 4985 din 23.10.2026
ANUNȚ CONCURS DE RECRUTARE 
	Primăria Comunei Pișcolt, județul Satu Mare, organizează concurs de recrutare în afara Organigramei pentru ocuparea, pe perioadă determinată, a postului de Mediator școlar (Cod COR: 235911), funcție contractuală vacantă de execuție din cadrul proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente şi de calitate [PIDS/586/PO4/339395]”.
	Concursul se va organiza la sediul Primăriei comunei Pișcolt, nr. 62, jud. Satu Mare şi constă în 3 probe succesive:
a. verificarea eligibilității candidaților;
b. proba scrisă;
c. interviu;
Fiecare probă de concurs are caracter eliminatoriu. Se pot prezenta la următoarea probă numai candidații declarați admişi la proba precedentă.
Informații generale privind postul:
• Denumirea postului: Mediator școlar, Cod COR: 235911;
• Nivelul postului: funcție contractuală de execuție în afara Organigramei, membru în Echipa Comunitară Integrată (ECI) a proiectului cod SMIS 339395;
• Durata contractului: determinată până la 31.12.2029;
• Durata timpului de muncă: o jumătate de normă, durata normală a timpului de muncă fiind de 4 ore/zi - 20 ore/săptămână;
	Calendarul concursului (calculat conform H.G. nr. 1336/2022):
	Nr. crt.
	Activităţi
	Data / Termen limită

	1.
	Publicarea anunțului
	23.10.2026

	2.
	Data limită pentru depunerea dosarelor de participare la concurs la sediul Primăriei Comunei Pișcolt
	26.10.2026 – 06.11.2026, până la ora 14:00

	3.
	Selecţia dosarelor de către membrii comisiei de concurs
	09.11.2026, ora 10:00

	4.
	Afişarea rezultatelor selecţiei dosarelor
	09.11.2026, ora 14:00

	5.
	Depunerea contestaţiilor privind rezultatele selecţiei dosarelor
	10.11.2026, interval 08:30 – 12:30

	6.
	Afişarea rezultatului soluţionării contestaţiilor
	10.11.2026, ora 15:30

	7.
	Susţinerea PROBEI SCRISE 
	17.11.2026, ora 10:00 

	8.
	Afişarea rezultatului probei scrise
	17.11.2026, ora 15:00

	9.
	Depunerea contestaţiilor privind rezultatele probei scrise
	18.11.2026, interval 08:30 – 12:30

	10.
	Afişarea rezultatului soluţionării contestaţiilor probei scrise
	18.11.2026, ora 14:30

	11.
	Susţinerea INTERVIULUI
	18.11.2026, ora 15:00

	12.
	Comunicarea rezultatelor după susţinerea interviului
	19.11.2026, ora 11:00

	13.
	Depunerea contestaţiilor privind rezultatul interviului
	20.11.2026, interval 08:30 – 12:30

	14.
	Afişarea rezultatului soluţionării contestaţiilor interviului
	23.11.2026, ora 15:00

	15.
	Afişarea rezultatului final al concursului
	23.11.2026, ora 15:30



CONDIȚII GENERALE DE PARTICIPARE:
	Condiții generale de ocupare a unei funcții contractuale potrivit art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările şi completările ulterioare: Poate ocupa un post vacant sau temporar vacant persoana care îndeplineşte condițiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanța de urgență a Guvernului nr. 57/2019 privind Codul administrativ, cu modifīcările şi completările ulterioare:
• are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
• cunoaşte limba română, scris şi vorbit;
• are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
• are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
• îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
• nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
• nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
• nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h);
• îndeplineşte alte condiţii generale în funcţie de specificul postului.
CONDIȚII SPECIFICE DE PARTICIPARE:
· [bookmark: _Hlk198029844]Constituie un avantaj experiența în cadrul proiectelor educaționale și/sau la nivelul comunității ≤ 1 an;
· Constituie un avantaj absolvirea unui curs organizat în cadrul programelor Phare;
· Constituie avantaj activitatea în proiectul pilot ”Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607;
· Constituie avantaj domiciliul în UAT pentru care aplică;
· Studii de specialitate(alternativ):
1.Studii universitare cu diplomă de licență a oricărei specializări, urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării;
2.Studii medii absolvite cu diplomă de bacalaureat a liceului pedagogic, specializarea mediator școlar;
3.Studii medii absolvite cu diplomă de bacalaureat a oricărui profil liceal, urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării. 
· Disponibilitate pentru deplasări
· Cunoştinţe de operare/programare pe calculator (necesitate şi nivel): Office, Excel,Word, Power Point  - utilizator elementar
· Abilităţi, calităţi şi aptitudini necesare: 
· competențe de comunicare scrisă şi verbală, de relaționare;
· moralitate, corectitudine, deschidere și flexibilitate în relațiile interumane;
· perseverenţă, consecvenţă, abilităţi pentru munca în condiții de stres, în situaţii de urgenţă  sau neprevăzute;
· analiza problemelor specifice mediului şcolar;
· atenție la detalii;
· atitudine pozitivă, motivatoare;
· competențe de integrare TIC în educație.
·  Limbi străine solicitate: constituie un avantaj cunoașterea limbii și a culturii comunității locale în care își desfășoară activitatea.  

DOSARUL DE CONCURS:
· formular de inscriere la concurs care contine și declarația de consimțământ privind prelucrarea datelor cu caracter personal, conform modelului prevazut la anexa nr. 2 din H.G. nr. 1336/2022;
· copia actului de identitate sau orice alt document care atesta identitatea, potrivit legii, aflate in termen de valabilitate;
· copia certificatului de casatorie sau a altui document prin care s-a realizat schimbarea de nume, dupa caz;
· copiile documentelor care atesta nivelul studiilor si ale altor acte care atesta efectuarea unor specializari, precum si copiile documentelor care atesta indeplinirea conditiilor specifice ale postului;
· copia carnetului de munca, a adeverintei eliberate de angajator pentru perioada lucrata, care sa ateste vechimea in munca si in specialitatea studiilor solicitate pentru ocuparea postului;
· certificat de cazier judiciar sau, dupa caz, extrasul de pe cazierul judiciar;
· adeverinta medicala care sa ateste starea de sanatate corespunzatoare, eliberata de catre medicul de familie al candidatului sau de catre unitatile sanitare abilitate cu cel mult 6 luni anterior derularii concursului;
· certificatul de integritate comportamentala din care sa reiasa ca nu s-au comis infractiuni prevazute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infractiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si functionarea Sistemului National de Date Genetice Judiciare, cu modificarile ulterioare, pentru candidatii inscrisi pentru posturile din cadrul sistemului de invatamant, sanatate sau protectie sociala, precum si orice entitate publica sau privata a carei activitate presupune contactul direct cu copii, persoane in varsta, persoane cu dizabilitati sau alte categorii de persoane vulnerabile ori care presupune examinarea fizica sau evaluarea psihologica a unei persoane;
· curriculum vitae, model comun european.

BIBLIOGRAFIE ŞI TEMATICĂ PENTRU POSTUL DE MEDIATOR ȘCOLAR:

• Legea învăţământului preuniversitar nr. 198/2023, cu modificările şi completările ulterioare;
• Legea nr. 272 din 21 iunie 2004 (republicată) privind protecția și promovarea drepturilor copilului;
• Rotaru, Adriana Maria, Oliver Peyroux, și Mihai Gruia. ”Ghidul mediatorului școlar în România”. Editura Reprograph, 2012;
• ”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006;
• OME nr. 7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregării şcolare în învăţământul preuniversitar;
• OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare;
• Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate.

ATRIBUŢIILE POSTULUI:
a) facilitează dialogul școală-familie-comunitate;
b) contribuie la menținerea și dezvoltarea încrederii și a respectului față de școală în comunitate și a respectului școlii față de comunitate;
c) monitorizează copiii de vârstă preșcolară din comunitate, care nu sunt înscriși la grădiniță, și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
d) monitorizează copiii de vârstă școlară din circumscripția școlară, care nu au fost înscriși niciodată la școală, propunând conducerii școlii soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);
e) asigură consiliere educațională elevelor gravide și elevilor părinți;
f) desfășoară consiliere administrativă cu privire la drepturile educaționale și cele privind starea de sănătate, inclusiv cu sprijinul unui mediator sanitar;
g) asigură participarea tuturor copiilor din comunitate la învățământul preuniversitar obligatoriu, încurajând implicarea părinților în educația copiilor și în viața școlii și facilitând colaborarea dintre echipa comunitară integrată, familie, comunitate și școală;
h) se implică în informarea și susținerea familiilor pentru accesarea burselor și a altor forme de sprijin financiar acordat elevilor prin unitățile de învățământ;
i) monitorizează copiii de vârstă preșcolară din comunitate care nu sunt înscriși la grădiniță și sprijină familia/susținătorii legali ai copilului în demersurile necesare pentru înscrierea acestora în învățământul preșcolar;
j) monitorizează copiii de vârstă școlară, din circumscripția școlară, care nu au fost înscriși niciodată la școală, propunând conducerii școlii, în colaborare cu membrii echipei comunitare integrate, soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.);
k) sprijină organizarea de programe-suport pentru îmbunătățire performanțe școlare (programe de recuperare, programe de intervenție personalizată, programe de tip „A doua șansă“ „Școala de după școală“ etc.);
l) furnizează alte tipuri de intervenții care sunt în relație cu aria medierii școlare pentru eliminarea/reducerea stării de sărăcie și excluziune socială


ALTE ATRIBUȚII (SPECIFICE ÎN CADRUL PROIECTULUI):
• derularea de activități de identificare a persoanelor vulnerabile, prin diverse mecanisme – screening, sesizări, referire;
• decontarea de rapoarte lunare de activitate, după modelul furnizat de UJSS, privind implementarea activității de mediere școlară în cadrul ECI;
• participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;
• identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
• participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
• participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS / CJRAE / DSP și a rezultatelor aplicării acestora;
• asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului nr. 393/630/4.236/2017);
• comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.
Dosarele de înscriere se depun la sediul instituției.
Persoana de contact: Seles Raluca Ioana – consilier– Secretarul comisiei de concurs, telefon 0261 824800, adresa de corespondență: Pișcolt nr. 62, jud. Satu Mare, e-mail: primariacomuneipiscolt@yahoo.com.
Informații suplimentare se pot obține la sediul Primăriei Comunei Pișcolt.

PRIMAR,
Varga Cosmin Vasile
